钦定古今图书集成/明伦汇编/氏族典/第291卷 > 唐颂
## 钦定古今图书集成/明伦汇编/氏族典/第291卷 > 唐颂

按《万姓统谱》：“颂字德雅，番禺人，奉养以孝闻。连遭父
母丧，摧毁几至灭性。逮葬，躬负土为坟，左为小庐，覆
以苫次，寝处其中，扶服哭踊，朝夕捧盥进膳，事之如
生者。凡六年。有甘露降于冢树，馨郁霮䨴，弥月不巳。
人或访颂，见白鹿拾食庐次如豢畜，咸异之，称为‘唐
大孝’。”颂自是终身衣不纯采，非祭不近酒肉，忌日必
“斋宿以祭。见父母所遗物，或经父母所历，辄捧手而
泣。”其笃行之纯，盖天性也。有司察孝廉，仕为布山令。